8. ΒΑΣΙΛΙΚΟΝ ΔΙΑΤΑΓΜΑ της 7/7 Ιουλ. 1948 Περί προσαρμογής της αξίας κτήσεως των εις είδος εισφορών εις ανωνύμους εταιρείας. ΄Εχοντες υπ' όψιν το από 10 Μαΐου 1946 Ν. Διάταγμα "περί καταρτίσεως των ισολογισμών των ανωνύμων εταιρειών" (Φ.Ε.Κ. 157/11-5-46), προτάσει των Υπουργών του Συντονισμού, των Οικονομικών και της Εθνικής Οικονομίας, μετά γνώμην του  Συμβουλίου της Επικρατείας, απεφασίσαμεν και διατάσσομεν: Άρθρον 1 1.Προκειμένου περί των υφισταμένων κατά την ημέραν της καταρτίσεως του ισολογισμού της χρήσεως, ης η λήξις εμπίπτει εις το από 11 Νοεμ. 1945 και εφεξής διάστημα, περιουσιακών στοιχείων της ανωνύμου εταιρείας των προερχομένων εξ εισφορών εις είδος προς αυτήν ενεργηθεισών από 28 Απρ. 1941 μέχρι 10 Νοεμ. 1944 ως προσηρμοσμένη αξία κτήσεως αυτών, εμφανισθησομένη εις τον καταρτισθησόμενον ισολογισμόν, λογίζεται το ποσόν το προκύπτον εκ πολλαπλασιασμού της κατά τον Δεκέμβριον του  1940 εις δραχμάς αξίας κτήσεως αυτών, χονδρικώς, α)επί τον συντελεστήν προσαρμογής 37 προκειμένου περί στοιχείων αποτελούντων το πάγιον ενεργητικόν της εταιρείας και β) επί τον συντελεστήν προσαρμογής 55, 50, προκειμένου περί των στοιχείων των εμπιπτόντων εις την συναλλακτικήν δράσιν της εταιρείας. 2.Προκειμένου περί του ποσού του μετοχικού κεφαλαίου όπερ πράγματι κατεβλήθη δι' εισφοράς εις είδος από 28 Απρ. 1941 μέχρι 10 Νοεμ. 1944 ως προσηρμοσμένον ποσόν αυτού λογίζεται το ποσόν το προκύπτον εκ του πολλαπλασιασμού της κατά το Δεκέμβριον 1940 εις δραχμάς αξίας κτήσεως, χονδρικώς, των εισφερθέντων εις είδος στοιχείων α)επί τον συντελεστήν προσαρμογής 37, προκειμένου περί στοιχείων αποτελούντων το πάγιον ενεργητικόν της εταιρείας και β)επί των συντελεστήν προσαρμογής, 55, 5 προκειμένου περί των στοιχείων των εμπιπτόντων εις την συναλλακτικήν δράσιν της εταιρείας. 3.Η εκτίμησις της κατά τον Δεκέμβριον 1940 αξίας κτήσεως α)των υφισταμένων εκ των εισφερθέντων περιουσιακών στοιχείων, περί ων προβλέπει η παράγραφος 1 και β)των εισφερθέντων τοιούτων, περί ων προβλέπει η παράγρ. 2 του παρόντος άρθρου, ενεργείται κατά τας διατάξεις του άρθρ. 9 του Ν. 2190 "περί ανωνύμων εταιρειών". 4.Δια την εφαρμογήν των διατάξεων του παρόντος άρθρου δεν λογίζονται ως εισφορά εις είδος αι εισφερθείσαι πάσης φύσεως απαιτήσεις και υποχρεώσεις εις δραχμάς καθώς και τα μετρητά και ομολογίαι εις δραχμάς. 5.Η διαφορά μεταξύ της προσηρμοσμένης αξίας των εν παραγράφω 1 και 2 του παρόντος άρθρου στοιχείων και της αξίας της εμφανιζομένης εις τα βιβλία της ανωνύμου εταιρείας, άγεται εις τον λογαριασμόν "Διαφορά εκ προσαρμογής". 6.Η κατά τα ανωτέρω προσαρμογή δύναται να λάβη χώραν είτε δια του Ισολογισμού 1945, είτε του αμέσως επομένου της χρήσεως 1946. Άρθρον 2 1.Αι ανώνυμοι ημεδαπαί εταιρείαι προς τας οποίας εγένοντο από 11 Νοεμ. 1944 μέχρι 31 Δεκ. 1946 εισφοραί εις είδος δικαιούνται να εφαρμόσωσι τας διατάξεις του άρθρ. 1 του παρόντος δια τας εισφοράς ταύτας. 2.Εις τους επί των Οικονομικών και επί της Εθνικής Οικονομίας Υπουργούς ανατίθεμεν την δημοσίευσιν και εκτέλεσιν του παρόντος Διατάγματος. Σελ. 47 Ισολογισμοί Ανωνύμων Εταιρειών 12.Α.γ.8 